മീര ജാസ്മിന് ഗോള്ഡന് വിസ കുറച്ചുനാള് മാറി നിന്നു.. ഇനി സിനിമയില് സജീവമായി ഉണ്ടാകുമെന്നും നടി തന്മയത്വമാര്ന്ന അഭിനയത്തിലൂടെ പ്രേക്ഷകലക്ഷങ്ങളുടെ മനം കവര്ന്ന നായികയാണ് മീരാ ജാസ്മിന്. 2001ല് ലോഹിതദാസ് സംവിധാനം ചെയ്ത സൂത്രധാരന് എന്ന ചലച്ചിത്രത്തിലൂടെയാണ് മീരാ ജാസ്മിന് ചലച്ചിത്രരംഗത്തെത്തുന്നത്. ശിവാനി എന്ന കഥാപാത്രത്തെയാണ് മീരാ ജാസ്മിന് ഇതില് അവതിരിപ്പിച്ചത്. ആദ്യ ചിത്രത്തിന്റെ സംവിധായകനായ ലോഹിതദാസാണ് മീരാ ജാസ്മിന് എന്ന പേരു നല്കിയത്. പുതുമുഖങ്ങളെ തേടിനടന്ന ലോഹിതദാസിന് ജാസ്മിനെ പരിചയപ്പെടുത്തിയത് പില്ക്കാലത്ത് സ്വതന്ത്രസംവിധായകനായ ബ്ലെസിയാണ്. 2004ല് പാഠം ഒന്ന്: ഒരു വിലാപം എന്ന ചിത്രത്തിലെ അഭിനയത്തിന് മികച്ച നടിയ്ക്കുള്ള നാഷണല് ഫിലിം അവാര്ഡ്, മികച്ച നടിയ്ക്കുള്ള സ്റ്റേറ്റ് ഫിലിം അവാര്ഡ്, മികച്ച നടിയ്ക്കുള്ള ഫിലിംഫെയര് അവാര്ഡ് എന്നിവയും മീര കരസ്ഥമാക്കിയിട്ടുണ്ട്. 2007ല് ഒരേ കടല് എന്ന ചിത്രത്തിനും മികച്ച നടിയ്ക്കുള്ള സ്റ്റേറ്റ് ഫിലിം അവാര്ഡ് നടി നേടിയെടുത്തിരുന്നു. സത്യന് അന്തിക്കാട് ഒരുക്കുന്ന ജയറാം ചിത്രത്തിലൂടെ മലയാള സിനിമയിലേക്ക് വീണ്ടും തിരിച്ചെത്തുകയാണ് നടി മീര ജാസ്മിന്. തന്റെ തിരിച്ചുവരവ് ആളുകള് ആഗ്രഹിക്കുന്നുണ്ട് എന്ന് കേള്ക്കുന്നതാണ് തന്റെ സന്തോഷമെന്നും അതാണ് തന്നെ മുന്നോട്ടു നയിക്കുന്നതെന്നും പറയുകയാണ് മീര ജാസ്മിന്. യു.എ.ഇ ഗോള്ഡന് വിസ സ്വീകരിച്ചതിന് പിന്നാലെയാണ് താരം മനസ്സ് തുറന്നത്. കുറച്ചുനാള് ഞാന് സിനിമയില് മാറിനിന്നു. ഇപ്പോള് ഞാന് തയ്യാറാണ്. ഇനി സജീവമായിട്ട് തന്നെ സിനിമയില് ഉണ്ടാവും. എന്നാല് സെലക്ടീവായിട്ട് തന്നെ സിനിമകള് തെരഞ്ഞെടുക്കാനാണ് തീരുമാനം. സത്യന് അങ്കിളിന്റെ കൂടെ നാല് സിനിമകള് ചെയ്തു. അഞ്ചാമത്തെ സിനിമയാണ് ഇത്. വളരെ സന്തോഷമുണ്ട്. സിനിമയെ സംബന്ധിച്ച് പറയുകയാണെങ്കില് കണ്ടന്റിനാണ് ഇപ്പോള് ഏറ്റവും പ്രാധാന്യം. എല്ലാ കലാകാരന്മാര്ക്കും അത് ഗുണം ചെയ്യുന്നുമുണ്ട്. ഏത് ഏജ് ഗ്രൂപ്പിലായാലും ഏത് ജന്റര് ആയാലും നല്ല റോളുകള് അവര്ക്ക് ലഭിക്കുന്നു. മാത്രമല്ല ഇപ്പോള് ഒരുപാട് ഡിജിറ്റല് പ്ലാറ്റ് ഫോമുകള് ഉണ്ട്. ഇന്ത്യന് സിനിമയെ പോലും ഇപ്പോള് റെപ്രസന്റ് ചെയ്യുന്നത് മലയാള സിനിമയാണ്. ബോളിവുഡ് പോലും ഇപ്പോള് മലയാള സിനിമയെ നോക്കി പഠിക്കുന്നതു. അതില് നമുക്ക് അഭിമാനിക്കാം. നമ്മുടെ പ്രേക്ഷകര്ക്കാണ് അതിന്റെ ക്രെഡിറ്റ് കൊടുക്കേണ്ടത്. അവര് ഇന്റലിജന്റാണ്. ആവറേജ് മെറ്റീരിയല് കൊടുത്ത് അവരെ നമുക്ക് തൃപ്തിപ്പെടുത്താന് ബുദ്ധിമുട്ടാണ്. അവരുടെ ബുദ്ധിക്കനുസരിച്ചുള്ളത് കൊടുക്കണം. അവരാണ് ഈ അംഗീകാരത്തിന് അര്ഹര്. 2016ല് പുറത്തിറങ്ങിയ പത്ത് കല്പനകളിലാണ് മുഴുനീള വേഷത്തില് മീര അവസാനമായി മലയാളത്തില് എത്തിയത്. 2018ല് റിലീസ് ചെയ്ത കാളിദാസ് ജയറാം നായകനായ പൂമരം സിനിമയില് അതിഥിവേഷത്തിലും അഭിനയിച്ചിരുന്നു. വിജയകാന്ത്, അജിത്, വിജയ്, മാധവന്, വിശാല് തുടങ്ങിയ മുന്നിര നായകന്മാര്ക്കൊപ്പം അഭിനയിച്ചിട്ടുള്ള മീര തെലുങ്കിലും കന്നഡയിലും അഭിനയിച്ചിട്ടുണ്ട്.